《彭城废县南谒汉高祖庙》
明代·程敏政

古原荒树倚村斜，高庙威灵亦可嗟。警跸千年馀塑马，铙箫终可舞神鸦。

砀山落日销云气，睢水寒风捲岸沙。汉楚兴亡那复问，一龛灯火属僧家。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。